– Мне вельмі падабаецца паэзія Якуба Коласа, асабліва паэма “Новая зямля”. Побач з ёю цяжка паставіць нейкі іншы твор нацыянальнай літаратуры, дзе б так глыбока, прыгожа і з замілаваннем аўтар апісваў сялянскае жыццё і родную прыроду. Адразу ўсплываюць у памяці радкі “Мой родны кут, як ты мне мілы, забыць цябе не маю сілы!”, якія сталі вядомай песняй у выкананні “Песняроў”.